**Р Е Ш Е Н И Е**

**НА**

**ИЗПЪЛНИТЕЛНИЯ ДИРЕКТОР НА ИЗПЪЛНИТЕЛНА АГЕНЦИЯ**

**“ВОЕННИ КЛУБОВЕ И ВОЕННО-ПОЧИВНО ДЕЛО”**

07.01.2019 г. № 248 гр. София

# **Съдържание:** Прекратяване на процедура на договаряне без предварително обявление за възлагане на oбществена поръчка с предмет: „Обслужване на социални кухни към Министерство на отбраната по обособени позиции“

На основание чл. 22, ал. 1, т. 8 и чл. 110, ал. 1, т. 1 и т. 2 от Закона за обществените поръчки, Решение № 14581/09.10.2018г. за откриване на процедура на договаряне без предварително обявление за възлагане на обществена поръчка с предмет: „Обслужване на социални кухни към Министерство на отбраната по обособени позиции, публикувана в Регистъра на обществените поръчки на Агенцията по обществени поръчки с № 00515-2018-0017 и на интернет страницата на ИА „Военни клубове и военно-почивно дело“, профил на купувача, http://militaryclubs.bg/node/1178,

**Р Е Ш И Х:**

**І.** На основание чл. 110, ал. 1, т. 2 от ЗОП, прекратявам процедурата на договаряне без предварително обявление за възлагане на обществена поръчка с предмет:*„Oбслужване на социални кухни към Министерство на отбраната по обособени позиции*“ за Обособена позиция № 1- Обслужване на социални кухни към Министерство на отбраната в гр. Карлово.

**МОТИВИ:** Единствената подадена оферта за участие за Обособена позиция №1 - Обслужване на социални кухни към Министерство на отбраната в гр. Карлово, не отговаря на условията за предствяне.

**ІІ.** На основание чл. 110, ал. 1, т. 1 от ЗОП, прекратявам процедурата на договаряне без предварително обявление за възлагане на обществена поръчка с предмет:*„Oбслужване на социални кухни към Министерство на отбраната по обособени позиции*“ за Обособена позиция № 2- Обслужване на социални кухни към Министерство на отбраната в гр. Стара Загора

**МОТИВИ:** За обособена позиция №2 Обслужване на социални кухни към Министерство на отбраната в гр. Стара Загора не е подадена нито една оферта.

**ІІІ.** На основание чл. 107, т. 2, буква „а“ от ЗОП, отстранявам участникът **„ПРЕСЛАВА” ЕООД** от участие в обществената поръчка.

**МОТИВИ:**

Съгласно Протокол № 1 с изх. № 18484/04.12.2018 г., комисията е установила, че първоначално подаденият от дружеството с оферта вх. № 15028/16.11.2018г. електронен ЕЕДОП (еЕЕДОП) не e електронно подписан.

В съотвествие с чл. 54, ал. 8 и ал. 9 от ППЗОП, комисията е уведомила и дала възможност, участникът **„Преслава” ЕООД** да представи нов еЕЕДОП и/или други документи, които съдържат променена и/или допълнена информация.

В срока по чл. 54, ал. 9 от ППЗОП, с писмо вх. № 16268/10.12.2018г., участникът е представил нов еЕЕДОП на електронен носител (CD).

При детайлното разглеждане на новия е ЕЕДОП, е констатирано, че дружеството не е отстранило установеното от комисията в Протокол № 1 изх. № 18484/04.12.2018 г., несъотвествие. Представеният нов електронен ЕЕДОП не е подписан с електронен подпис, и не отговаря на изискването посочено в раздел V „Д*еклариране на личното състояние и критериите за подбор*“ от поканата.

Съгласно, т. 2 „*Подготовка на офертите*“ от поканата, участниците следва да представят оферта на български език, която да отговаря на изискванията на ЗОП, ППЗОП и на указанията, условията и изискванията, представени в одобрената от възложителя документация към настоящата процедура за възлагане на обществена поръчка. Участниците в процедурата следва да се запознаят и да изпълнят всички указания, условия и изисквания, представени в настоящата процедура.

Предвид горното и доколкото участникът не е отстранил констатираното несъотвествие в представената от него оферта, е налице основание за отстраняване по смисъла на чл. 107, т. 2, буква „а“ от ЗОП.

**ІI.** На основание чл. 43, ал. 1 от ЗОП настоящото решение да се изпрати на участниците в тридневен срок от издаването му, като в същия ден да се публикува заедно с доклада и протоколите на комисията в профила на купувача на URL адрес: http://militaryclubs.bg/node/1178

**V.** На основание чл. 197, ал. 1, т. 7 от ЗОП настоящото решение подлежи на обжалване пред Комисията за защита на конкуренцията в 10-дневен срок от получаването му.

**ВЪЗЛОЖИТЕЛ**

**ИЗПЪЛНИТЕЛЕН ДИРЕКТОР НА**

**ИЗПЪЛНИТЕЛНА АГЕНЦИЯ**

**“ВОЕННИ КЛУБОВЕ И**

**ВОЕННО - ПОЧИВНО ДЕЛО”:**

 **/П/**

 **ВАЛЕРИ СТОЯНОВ**